Līgums par Konstitūciju Eiropai - Protokoli un Pielikumi - 33.Protokols par aktiem un līgumiem, ar ko papildina vai groza Eiropas Kopienas dibināšanas līgumu un Līgumu par Eiropas Savienību



Oficiālais Vēstnesis 310 , 16/12/2004 Lpp. 0379 - 0381



33. PROTOKOLS PAR AKTIEM UN LĪGUMIEM, AR KO PAPILDINA VAI GROZA EIROPAS KOPIENAS DIBINĀŠANAS LĪGUMU UN LĪGUMU PAR EIROPAS SAVIENĪBU AUGSTĀS LĪGUMSLĒDZĒJAS PUSES, TĀ KĀ ar Konstitūcijas IV-437. panta 1. punktu ir atcelts Eiropas Kopienas dibināšanas līgums un Līgums par Eiropas Savienību, kā arī akti un līgumi, ar ko tie papildināti vai grozīti; TĀ KĀ jāsastāda IV-437. panta 1. punktā minēto aktu un līgumu saraksts; TĀ KĀ ir jāpārņem Amsterdamas Līguma 9. panta 7. punkta būtība; PATUROT PRĀTĀ, ka 1976. gada 20. septembra Aktam par Eiropas Parlamenta pārstāvju ievēlēšanu vispārējās tiešās vēlēšanās ir jāpaliek spēkā, IR VIENOJUŠĀS par šādiem noteikumiem, ko pievieno Līgumam par Konstitūciju Eiropai un Eiropas Atomenerģijas kopienas dibināšanas līgumam. 1. Pants 1. Ar šo atceļ turpmāk norādītos aktus un līgumus, ar ko papildināts vai grozīts Eiropas Kopienas dibināšanas līgums: a) 1965. gada 8. aprīļa Protokolu par Eiropas Kopienu privilēģijām un imunitāti, kas pievienots Līgumam par vienotas Eiropas Kopienu Padomes un vienotas Eiropas Kopienu Komisijas izveidi (OV L 152, 13.7.1967., 13. lpp.); b) 1970. gada 22. jūlija Līgumu, ar ko groza dažus budžeta noteikumus Eiropas Kopienu dibināšanas līgumos un Līgumā par vienotas Eiropas Kopienu Padomes un vienotas Eiropas Kopienu Komisijas izveidi (OV L 2, 2.1.1977., 1. lpp.); c) 1975. gada 22. jūlija Līgumu, ar ko groza dažus finanšu noteikumus Eiropas Kopienu dibināšanas līgumos un Līgumā par vienotas Eiropas Kopienu Padomes un vienotas Eiropas Kopienu Komisijas izveidi (OV L 359, 31.12.1977., 4. lpp.); d) 1975. gada 10. jūlija Līgumu, ar ko groza dažus noteikumus Protokolā par Eiropas Investīciju bankas statūtiem (OV L 91, 6.4.1978., 1. lpp.); e) 1984. gada 13. marta Līgumu, ar ko attiecībā uz Grenlandi groza Eiropas Kopienu dibināšanas līgumus (OV L 29, 1.2.1985., 1. lpp.); f) 1986. gada 17. februāra un 1986. gada 28. februāra Vienoto Eiropas aktu (OV L 169, 29.6.1987., 1. lpp.); g) 1993. gada 25. marta Aktu, ar ko groza Protokolu par Eiropas Investīciju bankas Statūtiem, pilnvarojot Valdi izveidot Eiropas Investīciju fondu (OV L 173, 6.4.1978., 14. lpp.); h) Valstu vai valdību vadītāju Padomes Lēmumu 2003/223/EK ( 2003. gada 21. marts) par Eiropas Centrālo banku sistēmas un Eiropas Centrālās bankas Statūtu 10.2. panta grozījumiem (OV L 83, 1.4.2003., 66. lpp.). 2. Ar šo atceļ 1997. gada 2. oktobra Amsterdamas Līgumu, ar ko groza Līgumu par Eiropas Savienību, Eiropas Kopienu dibināšanas līgumus un dažus ar tiem saistītus aktus (OV C 340, 10.11.1997., 1. lpp.). 3. Ar šo atceļ 2001. gada 26. februāra Nicas Līgumu, ar ko groza Līgumu par Eiropas Savienību, Eiropas Kopienu dibināšanas līgumus un dažus ar tiem saistītus aktus (OV C 80, 10.3.2001., 1. lpp.). 2. Pants 1. Neskarot Konstitūcijas III-432. panta un Eiropas Atomenerģijas kopienas dibināšanas līguma 189. panta piemērošanu, dalībvalstu valdību pārstāvji, savstarpēji vienojoties, pieņem nepieciešamos noteikumus, lai rastu risinājumu dažām īpašām problēmām, ko Luksemburgas Lielhercogistei radījusi vienotas Eiropas Kopienu Padomes un vienotas Eiropas Kopienu Komisijas izveide. 2. Akts par Eiropas Parlamenta pārstāvju ievēlēšanu vispārējās tiešās vēlēšanās, kas pievienots Padomes Lēmumam 76/787/EOTK, EEK, Euratom (OV L 278, 8.10.1976., 1. lpp.), kāds tas ir, kad stājas spēkā Līgums par Konstitūciju Eiropai, paliek spēkā. Lai minēto aktu pielāgotu Konstitūcijai, to groza šādi: a) svītro 1. panta 3. punktu; b) akta 5. panta 1. punkta otrajā daļā svītro vārdu "noteikumi"; c) akta 6. panta 2. punktā svītro vārdus " 1965. gada 8. aprīlis"; vārdus "Eiropas Kopienas" aizstāj ar vārdiem "Eiropas Savienība"; d) akta 7. panta 1. punkta otrajā ievilkumā vārdus "Eiropas Kopienu Komisijas" aizstāj ar vārdiem "Eiropas Komisijas"; e) akta 7. panta 1. punkta trešajā ievilkumā vārdus "Eiropas Kopienu Tiesas vai Pirmās instances tiesas" aizstāj ar vārdiem "Eiropas Savienības Tiesas"; f) akta 7. panta 1. punkta piektajā ievilkumā vārdus "Eiropas Kopienu Revīzijas palātas" aizstāj ar vārdiem "Revīzijas palātas"; g) akta 7. panta 1. punkta sestajā ievilkumā vārdus "Eiropas Kopienu ombuda" aizstāj ar vārdiem "Eiropas ombuda"; h) akta 7. panta 1. punkta septītajā ievilkumā vārdus "Eiropas Ekonomikas kopienas un Eiropas Atomenerģijas kopienas" aizstāj ar vārdiem "Eiropas Savienības"; i) akta 7. panta 1. punkta devītajā ievilkumā vārdus "saskaņā ar Eiropas Ekonomikas kopienas un Eiropas Atomenerģijas kopienas dibināšanas līgumiem" aizstāj ar vārdiem "saskaņā ar Līgumu par Konstitūciju Eiropai un Eiropas Atomenerģijas kopienas dibināšanas līgumu"; vārdu "Kopienas" aizstāj ar vārdu "Savienības"; j) akta 7. panta 1. punkta vienpadsmitajā ievilkumā vārdus "Eiropas Kopienu iestādēs vai tām piesaistītajās specializētajās iestādēs, vai Eiropas Centrālajā bankā" aizstāj ar vārdiem "Eiropas Savienības iestādēs vai struktūrās"; k) akta 7. panta 1. punkta ievilkumi kļūst par, attiecīgi, a) līdz k) apakšpunktu; l) akta 7. panta 2. punkta otrajā daļā svītro vārdu "noteikumi"; minētās daļas ievilkumi kļūst par, attiecīgi, a) un b) apakšpunktu; m) akta 11. panta 2. punkta otrajā daļā vārdu "Kopienā" aizstāj ar vārdu "Savienībā"; vārdu "nosaka" aizstāj ar "pieņem eirolēmumu, ar ko nosaka"; vārdus "iepriekšējās daļas" aizstāj ar vārdiem "pirmās daļa"; n) akta 11. panta 3. punktā vārdkopu "Eiropas Ekonomikas kopienas dibināšanas līguma 139. pantu" aizstāj ar vārdkopu "Konstitūcijas III-336. pantu"; o) akta 14. pantā vārdu "priekšlikuma" aizstāj ar vārdu "iniciatīvas"; vārdkopu "pieņem šādus noteikumus" aizstāj ar vārdkopu "pieņem nepieciešamās eiroregulas un eirolēmumus". --------------------------------------------------